سوپر سايز مى ، بالانجليزى: Super Size Me هوه فيلم وثائقى (دوكيمنترى) أنتج سنه 2004 من تأليف وإنتاج وإخراج و بطولة مورجان سبورلوك ، الفيلم بيناقش آثار اكل الفاست فود (الوجبات السرعية) و خصوصا ماكدونالدز على الصحة. الفيلم عبارة عن توثيق تجربة عملها سپورلوك بنفسه على مدار 30 يوم (من فبراير 2003) ، التجربة بتقوم انه مش حياكل و مش حيشترى اى حاجة غير من ماكدونالدز (بما فيهم الوجابات التلاته الرئيسية) و انه لو اتعرض عليه فى ماكدونالدز انه ياخد وجبة السوپر سايز (اكبر حجم) لازم يطلبها و ياكلها ، و يشوف ايه اللى حيحصل ليه بعد مرور شهر. الفيلم نجح نجاح كبير و اترشح لجايزة الاوسكر. الفيلم ده عمل ضجة كبيره فى امريكا و على مستوى العالم و خلى منظمات كتير تناقش موضوع السمنه المفرطه و اضرار ماكدونالدز و الفاست فود (الوجبات السرعية) عموما ، وده اللى خلى ماكدونالدز و بقية الشركات تقوم بحملة مضادة بتختلف مع الفيلم و حملات تسويق و علاقات سنهة مكثفه عشان تحسن صورتها للجمهور. التجربة اللى بتدور حوليها الفيلم ، اللى ابتدت فى فبراير 2003 و استمرت لمدة شهر.